b'\n_START_ARTICLE_\nNatan Bernot\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1958 na ljubljanski Fakulteti zaa strojni\xc5\xa1tvo in se v ZDA specializital v jedrski tehniki. Na Institutu "Jo\xc5\xbeef Stefan" je bil zaposlen v letih 1959\xe2\x88\x921968 in bil 1960-1966 vodja gradnje raziskovalnega reaktorja TRIGA v Podgorici pri \xc4\x8crnu\xc4\x8dah, do 1968 pa vi\xc5\xa1ji strokovni sodelavec in vodja odseka za reaktorsko tehniko. Leta 1968 se je zaposlil v In\xc5\xbeenirskem biroju Elektroprojekt v Ljubljani, kjer je delal pri projektiranju kompleksnih nalog s podro\xc4\x8dja jedrske tehnike, in bil tam v letih 1968\xe2\x88\x921976 in 1977-1981 tudi direktor. _NEWLINE_Bernot je bil vrhunski \xc5\xa1portnik kanuist. V letih 1953\xe2\x88\x921964 je bil devetkrat prvak Jugoslavije v spustu in slalomu. Z bratom Daretom je na svetovnem prvenstvu 1963 v avstrijskem \xc5\xa0pitalu ob Dravi osvojil srebrno medaljo v kanuju dvokleku.'